Diari Oficial de la Generalitat Valenciana


Sumari del DOGV 4171, del 18-01-2002 (2002/340)

RESOLUCIÓ d'11 de gener de 2002, del secretari general de la Presidència de la Generalitat Valenciana, per la qual es convoquen cinc beques per a la realització de pràctiques professionals a la Sotssecretaria de Planificació i Estudis de la Presidència de la Generalitat Valenciana, d'acord amb la delegació atorgada a l'article 3 del Decret 13/1999, de 30 de juliol, del president de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4171

Data del DOGV
:   18-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/340


Data del document
:   11-01-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * ciències aplicades
    * ajuda pública
    * assignació per estudis
    * suport econòmic
    * professió de la informació

RESOLUCIÓ d'11 de gener de 2002, del secretari general de la Presidència de la Generalitat Valenciana, per la qual es convoquen cinc beques per a la realització de pràctiques professionals a la Sotssecretaria de Planificació i Estudis de la Presidència de la Generalitat Valenciana, d'acord amb la delegació atorgada a l'article 3 del Decret 13/1999, de 30 de juliol, del president de la Generalitat Valenciana. [2002/X340]
  
Antecedents de fet
  
La Generalitat Valenciana, en el marc de la política dirigida a la millora i especialització de joves llicenciats en les àrees de treball d'estadística i documentació, convoca la concessió de beques perquè aquests puguen accedir a la realització de pràctiques professionals,
  
L'anterior actuació es troba en els objectius i activitats del Programa 112.30, Beques professionals en matèria de planificació estratègica, avaluació de programes, anàlisi i documentació, i existeix bastant consignació pressupostària en la Llei de Pressupostos de la Generalitat Valenciana per a l'exercici de 2002 i si és procedent 2003.
  
Fonaments jurídics
  
1r. L'article 47.3 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.
  
2n. L'article 35 de la Llei 5/1983, de 30 de desembre, de Govern Valencià.
  
3r. L'article 3, apartat c) del Decret 13/1999, de 30 de juliol, del president de la Generalitat, pel qual es deleguen competències entre altres en el secretari general de Presidència, i segons el que estableix el Decret 108/1992, de 6 de juliol, del Govern Valencià, pel qual es regula la concessió de beques.
  
4t. Article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5è. El Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Per això, resolc:
  
Primer
  
Convocar un concurs públic per a la concessió de cinc beques per a la realització de pràctiques professionals en matèria d'anàlisi i documentació en la Sotssecretaria de Planificació i Estudis i aprovar les bases per les quals es regeix aquesta convocatòria, incloses com a annex I d'aquesta resolució.
  
Segon
  
La dotació econòmica de les beques se sufragarà a càrrec del capítol IV, aplicació pressupostària 05.03 del programa 112.30, per un import total màxim de 50.485,02 euros, equivalents a 8.400.000 PTA.
  
Tercer
  
S'autoritza la Sotssecretaria de Planificació i Estudis perquè, en l'àmbit de les seues competències, adopte les mesures necessàries per al desenvolupament i aplicació d'aquesta resolució.
  
Contra aquesta resolució que posa fi a la via administrativa es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveu els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que estableix els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjudici que s'utilitze qualsevol altra via que es considere oportuna.
  
València, 11 de gener de 2002.- El secretari general, per delegació (article 3 Decret 13/1999, del president, de 30 de juliol): Vicente Gomis Cerdán.
  
ANNEX I
  
Bases de la convocatòria de beques per a la realització de pràctiques professionals en anàlisi de dades i documentació en la Sotssecretaria de Planificació i Estudis de la Presidència de la Generalitat Valenciana.
  
Primera. Objecte
  
Les beques tenen per objecte la formació complementària, millora i especialització professional de joves llicenciats en les àrees de treball de documentació i estadística.
  
Segona. Nombre i classes de beques
  
Les beques seran un total de cinc, distribuïdes amb les classes següents:
  
Classe A. Destinades a titulats mitjans o superiors en Biblioteconomia i Documentació, i altres titulats superiors que hagen cursat matèries relacionades amb aquesta disciplina. Desenvoluparan les pràctiques en la Unitat Operativa de Documentació de la Sotssecretaria de Planificació i Estudis, col·laborant en l'anàlisi de tota classe de documentació per a alimentar les bases de dades de la sotssecretaria.
  
Classe B. Destinades a llicenciats en Matemàtiques o llicenciats en ciències i Tècniques Estadístiques. Desenvoluparan les pràctiques en la Unitat Operativa d'Anàlisi de la Sotssecretaria de Planificació i Estudis, col·laborant en els fins d'aquesta unitat: anàlisi de dades i desenvolupament de models matemàtics predictius.
  
Tercera. Dotació, durada i pagament de les beques
  
Les beques de pràctiques estan dotades cada una d'elles amb 841,42 euros, equivalents a 140.000 pessetes brutes mensuals, sent l'import total de les beques de 50.485,02 euros, equivalents a 8.400.000 pessetes.
  
Es finançaran a càrrec dels pressupostos de la Generalitat Valenciana per a l'any 2002 i 2003, d'acord amb el següent repartiment:
  
Any 2002: 42.070, 85 euros/ 7.000.000 PTA
  
Anys 2003: 8.414,17 euros/ 1.400.000 PTA
  
A aquests efectes, aquesta convocatòria i la possibilitat de concessió de les beques es condicionen a la provisió del crèdit adequat i suficient en els dits pressupostos.
  
L'import de les beques s'abonarà mensualment, previ certificat de la Sotssecretaria de Planificació i Estudis o del cap de l'àrea on els becaris realitzen les seues pràctiques.
  
El període de benefici de les beques serà de 12 mesos, estant previst el seu inici l'1 de març de 2002.
  
Es finançaran a càrrec dels pressupostos de la Generalitat Valenciana per a l'exercici de 2002, aplicació pressupostària 0503 del programa 112.30 i el seu equivalent en el 2003.
  
Aquesta convocatòria i la concessió de les beques es condicionen a la provisió del crèdit adequat i suficient en els pressupostos esmentats.
  
Quarta. Titulació exigida
  
Els aspirants hauran d'haver obtingut la titulació que s'indica a continuació amb posterioritat a 1992
  
Classe A: titulats mitjans o superiors en Biblioteconomia i Documentació, i altres titulats superiors que hagen cursat matèries relacionades amb aqueixes disciplines.
  
Classe B: Llicenciats en Matemàtiques o llicenciats en Ciències i Tècniques Estadístiques.
  
Cinquena. Mèrits preferents i valoració
  
Mèrits preferents:
  
Classe A
  
- Cursos de Documentació especialment dirigits a sistemes automatitzats de gestió documental.
  
- Idiomes comunitaris: anglès o francès.
  
Classe B
  
- Haver cursat matèries relacionades amb l'estadística i investigació operativa.
  
- Coneixement de programari estadístic
  
- Coneixement d'anglès.
  
Valoració:
  
La titulació i els mèrits adduïts tindran la següent valoració:
  
Beques Classe A
  
Expedient acadèmic: fins a 3 punts
  
Formació extra acadèmica en Biblioteconomia i Documentació: fins a 4 punts.
  
Idiomes comunitaris i valencià: fins a 1 punt.
  
Experiència: fins a 2 punts.
  
Beques Classe B
  
Expedient acadèmic: fins a 3 punts
  
Formació extra acadèmica: fins a 3 punts
  
Idiomes comunitaris i valencià: fins a 1 punt
  
Experiència: fins a 3 punts
  
Seran excloses les sol·licituds dels aspirants que ja tinguen una relació laboral remunerada.
  
Els mèrits que s'adduïsquen hauran de ser acreditats, mitjançant compulsa, en el moment de presentació de les sol·licituds.
  
Sisena. Formalització de sol·licituds
  
Els impresos de sol·licitud estaran a disposició de les persones interessades en el Registre General de la Presidència de la Generalitat Valenciana (Historiador Chabàs, núm. 1). Els candidats hauran de presentar-ho en el mateix Registre General o tramitar-ho per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, complimentant juntament amb fotocòpia compulsada del DNI la següent documentació:
  
1) Currículum, on es faran constar les dades personals, data i lloc de naixement, domicili actual, telèfon i una foto carnet del sol·licitant.
  
2) Expedient acadèmic.
  
3) Certificats o declaració responsable acreditativa d'estar al corrent de les seues obligacions fiscals amb l'Estat i la comunitat autònoma i davant de la Seguretat Social.
  
4) Qualssevol altres documents que acrediten la possessió de títol o mèrits, docents, investigadors o professionals que desitgen al·legar.
  
Setena. Termini de presentació de sol·licituds
  
El termini de presentació de sol·licituds serà de 15 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Vuitena. Selecció
  
Per a l'examen de les sol·licituds de beques es constituirà una comissió avaluadora que estarà formada per:
  
- La sotssecretària de Planificació i Estudis, o persona que delegue.
  
- El cap de l'Àrea de Documentació i Anàlisi de Dades
  
- Dos tècnics de la Sotssecretaria corresponents a cada una de les dues àrees de treball a què es destinen els becaris.
  
- La secretària general administrativa de la Presidència de la Generalitat Valenciana, o persona que delegue, que actuarà com a secretari de la comissió avaluadora.
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
La comissió podrà convocar tots aquells aspirants que considere oportú, per a comprovar, mitjançant entrevista, aquells extrems o mèrits adduïts que considere d'interès.
  
El funcionament de dita comissió haurà d'adaptar-se al que estableix aquesta convocatòria i, de manera subsidiària, a les regles contingudes en el capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú
  
Una vegada finalitzat el procés selectiu, la comissió elaborarà una proposta de concessió de beques en el termini de quinze dies. Aquesta contindrà la relació de beneficiaris i una borsa de reserva, en el cas de produir-se alguna renúncia o abandonament.
  
La Secretaria General de la Presidència de la Generalitat Valenciana es reserva la facultat de deixar deserta, totalment o parcial, l'adjudicació de les beques convocades i d'interpretar el contingut d'aquestes bases.
  
Novena. Concessió
  
Les beques seran adjudicades per resolució del secretari general de la Presidència de la Generalitat Valenciana a la vista de la proposta de la comissió avaluadora, en el termini màxim d'un mes a partir de l'endemà del final de presentació de sol·licituds, la no'resolució adjudicant dins del termini establert anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada al Diari Oficial de la Generalitat Valenciana.
  
Deu. Drets, obligacions, tutoria i incidències dels becaris
  
Les beques són incompatibles amb el benefici de qualsevol altra beca, ajuda o activitat laboral regular.
  
La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana. En cas que es tinga prèviament la condició d'empleat de la Generalitat Valenciana, es quedarà en la situació administrativa que escaiga en virtut de la normativa vigent de la Funció Pública.
  
La Sotssecretaria de Planificació i Estudis ordenarà les activitats i establirà la dedicació i torns dels becaris segons els criteris dels seus propis serveis i mitjans, i amb una dedicació total de 35 hores setmanals.
  
Finalitzat el benefici de la beca, i previ informe d'assistència, aprofitament i aptitud del Cap de l'Àrea, s'estendrà el certificat corresponent.
  
El secretari general de la Presidència de la Generalitat Valenciana resoldrà les incidències que es produïsquen durant el període de benefici de les beques a proposta de la Sotssecretaria de Planificació i Estudis, i podrà deixar-les sense efecte, prèvia audiència a l'interessat, en els casos següents:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.